Dustin Hoffman

**Dustin Lee Hoffman** (* 8. august 1937, Los Angeles, Kalifornia) je americký herec.

## Životopis
Dustin Hoffman sa narodil a vyrastal na juhozápade USA, v Los Angeles. Rodičia mu dali meno po hercovi Dustinovi Farnumovi. Pôvodne chcel byť klaviristom a preto šiel po absolvovaní strednej školy na konzervatórium. Neskôr ho zaujala medicína a šiel študovať na City College v Santa Monica. Mal tam však problémy s prospechom, preto si vybral hodiny herectva. Povedali mu totiž, že z herectva nikto nevyletí. Nepomohlo to však a po roku musel kvôli prospechu zo školy odísť. Rozhodol sa, že sa stane hercom, pretože sa mu nechcelo fyzicky pracovať, ani sedieť v úrade. Dva roky hral s priateľom hercom Gene Hackmanom v Pasadena Playhouse. Neskôr sa Hackman presťahoval do New Yorku a Hoffman ho onedlho nasledoval tiež. Dokonca sa načas stal jeho spolubývajúcim a býval v kuchyni na podlahe v Hackmanovom jednoizbovom byte. V New Yorku hral prevažne v reklamných šotoch a občasných malých televíznych úlohách. Musel si však vyskúšať aj iné povolania. Robil napríklad pomocníka v psychiatrickej liečebni, predvádzača hračiek v obchodnom dome alebo klaviristu v baletnej škole. V roku 1960 získal úlohu v divadle najskôr mimo a o rok neskôr priamo na Broadway. Ako divadelný herec zožal ovácie kritiky účinkovaním v hre *[[Čakanie na Godota]]*. Po roku 1961 sa na jednu sezónu pripojil k Theatre Company, Boston. Po jej ukončení sa vrátil do New Yorku, kde určitý čas pracoval ako asistent réžie.

Jeho filmovým debutom bol film *The Tiger Makes Out*, ale úspech mu priniesla až úloha absolventa, ktorý sa zaľúbi do vydatej pani Robinsonovej vo filme *Absolvent* (The Graduate) (1967). Za túto úlohu získal nomináciu na Oscara. Ďalšie nominácie získal za úlohy vo filmoch *Polnočný kovboj* (Midnight Cowboy) (1969), *Lenny* (1974), *[[Kramerová verzus Kramer]]* (Kramer vs. Kramer) (1979), *Tootsie* (1982), *[[Rain Man]]* (1988) a *Vrtieť psom* (Wag the Dog) (1997). Dvakrát sa mu s týmito nomináciami podarilo uspieť a získať sošku Oscara a to za úlohu rozvedeného otca starajúceho sa o syna vo filme *Kramerová verzus Kramer* a za úlohu autistického brata vo filme *Rain Man*.

Dustin Hoffman má svoju vlastnú produkčnú spoločnosť, ktorá produkovala niekoľko filmov v ktorých hral (*Tootsie*, *Hrdina proti svojej vôli*, *Vrtieť psom*).

Hoffman sa prvýkrát oženil v roku 1969 s Anne Byrne, s ktorou má dve deti. Rozviedli sa v roku 1980 a ešte v tom istom roku sa druhýkrát oženil s Lisou Gottsegen, s ktorou má ďalšie štyri deti.

## Filmografia
* 1967 – *The Tiger Makes Out*  
* 1967 – *[[Absolvent (film)|Absolvent]]* – (The Graduate) – nominácia na Oscara
* 1969 – *[[Polnočný kovboj]]* – (Midnight Cowboy) – nominácia na Oscara
* 1969 – *[[John a Mary]]* – (John and Mary)
* 1969 – *Sunday Father' – krátkometrážny
* 1970 – *Malý veľký muž* – (Little Big Man)
* 1971 – *Who Is Harry Kellerman and Why Is He Saying Those Terrible Things About Me?*
* 1971 – *Straw Dogs* 
* 1972 – *Alfredo, Alfredo* 
* 1973 – *Motýľ* / * Motýlik*– (Papillon)
* 1974 – *Lenny* – nominácia na Oscara
* 1976 – *Všetci prezidentovi muži* – (All the President´s Men)
* 1976 – *Maratónec* – (Marathon Man)
* 1978 – *Straight Time* –
* 1979 – *Agatha* 
* 1979 – *Kramerová verzus Kramer* – (Kramer vs. Kramer) – Oscar za hlavnú úlohu
* 1982 – *Tootsie* – nominácia na Oscara
* 1985 – *Smrť obchodného cestujúceho* – (Death of a Salesman)
* 1987 – *Istar* –
* 1988 – *Rain Man* – Oscar za hlavnú úlohu
* 1989 – *Rodinný podnik* – (Family Business)
* 1991 – *Billy Bathgate* 
* 1991 – *Hook* –
* 1992 – *Hrdina proti svojej vôli* – (Hero)
* 1995 – *Smrtiaca epidémia* – (Outbreak)
* 1996 – *Americký bizón* – (American Buffalo)
* 1996 – *Spáči* – (Sleepers)
* 1997 – *Vrtieť psom* /  *Pes lump* – (Wag the Dog) – nominácia na Oscara
* 1997 – *Mesto šialencov* – (Mad City)
* 1998 – *Sféra* – (Sphere)
* 1999 – *Posol: Príbeh Johanky z Arku* – (Messenger: The Story of Joan Arc)
* 2002 – * Polnočná míľa* – (Moonlight mile)
* 2003 – *Porota* – (The Runaway Jury)
* 2003 – *Chladnokrvne* – (Confidence)
* 2004 – *I Heart Huckabees*
* 2004 – *Hľadanie Krajiny – Nekrajiny* – (Finding Neverland)
* 2004 – *Jeho foter, to je lotor!* – (Meet the Fockers)
* 2005 – *Stratené mesto* – (The Lost City)
* 2006 – *Prázdniny* – (The Holiday)
* 2006 – ** – (Perfume: The Story of a Murderer)
* 2006 – *Horšie to už nebude* – (Stranger Than Fiction)
* 2007 – *Ríša hračiek* – (Mr. Magorium's Wonder Emporium)
* 2008 – *Kung Fu Panda* – (Kung Fu Panda)
* 2010 – *Fotri sú lotri* – (Little Fockers)
* 2010 – *Barneyho ženy* – (Barney's Version)
* 2014 – *Šéf* – (Chef)

== Literatúra ==
* BERGAN, Ronald: *Dustin Hoffman.'' Praha : EGEM, 1993. 254 s. ISBN 80-85395-26-6

## Iné projekty
 

Kategória:Filmoví herci USA
Kategória:Filmoví producenti USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia Čestného Césara
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Držitelia Drama Desk
Kategória:Filmoví herci židovského pôvodu
Kategória:Osobnosti USA židovského pôvodu
Kategória:Osobnosti z Los Angeles